Gondurasda bitta umumiy yurakka ega egizaklar tug‘ildi

Gondurasda bitta umumiy yurakka ega Siam egizaklari tug‘ildi, deb xabar beradi 7MedNews.

Egizaklar kesarcha kesish usuli bilan dunyoga keltirildi. Qizaloqlarning qorni va ko‘krak qafasi qo‘shilib ketgan. Go‘daklarning nafaqat yuragi, balki jigari ham umumiy. Chaqaloqlar nafas olishda qiynalmoqda — ularga kislorod yetishmayapti, bitta yurak ularning ikkisiga kamlik qilmoqda.
Bolalarni ajratib olish uchun ayni paytda imkoniyat yo‘q. Birinchidan, oilaning moliyaviy imkoniyatlari bunga yetarli emas. Bundan tashqari, shifokorlar ham chaqaloqlarni ajratib olishga qo‘rqib turibdi, ular egizaklar shundan keyin yashab ketishiga shubha qilmoqda.